MC ร่วมกับกลุ่มปักจักรบ้านขวัญเรียมเพื่อเปิดฝึกสอนเย็บผ้าพัฒนาอาชีพ
MC ร่วมกับ ฝ่ายพัฒนาชุมชนและสวัสดิการสังคม สำนักงานเขตประเวศและกลุ่มปักจักรบ้านขวัญเรียม ( ผลิตภัณฑ์ OTOP 5 ดาว ) จัดพิธีเปิด “โครงการแม็คฝึกสอนเย็บผ้าพัฒนาอาชีพ”
13 ต.ค. 2558


บริษัท แม็คกรุ๊ป จำกัด (มหาชน) หรือ MC ร่วมกับ ฝ่ายพัฒนาชุมชนและสวัสดิการสังคม สำนักงานเขตประเวศและกลุ่มปักจักรบ้านขวัญเรียม ( ผลิตภัณฑ์ OTOP 5 ดาว )  จัดพิธีเปิด “โครงการแม็คฝึกสอนเย็บผ้าพัฒนาอาชีพ” โครงการนี้เป็นโครงการที่จัดขึ้นเพื่อถ่ายทอดองค์ความรู้และประสบการณ์ทางด้านการเย็บผ้าให้แก่ชุมชนและสังคม 
โดยเฉพาะอย่างยิ่งชุมชนที่ตั้งอยู่ใกล้เคียงสถานที่ประกอบกิจการของบริษัท  ซึ่งผู้ที่ผ่านการฝึกอบรมสามารถนำความรู้และประสบการณ์ที่ได้รับไปประยุกต์ใช้ในการประกอบอาชีพเย็บผ้าได้  รวมทั้งจะได้รับการพิจารณาให้เข้าร่วมเป็นพนักงานบริษัทต่างๆ ในกลุ่ม บริษัท แม็คกรุ๊ป จำกัด (มหาชน) 
ซึ่งในพิธีเปิดโครงการได้รับเกียรติจากคุณวรรัตน์  เลาหธนะกูร (คนที่ 5 จากด้านซ้าย) ผู้ช่วยกรรมการผู้จัดการใหญ่ กลุ่มงาน บริหารมนุษย์ บริษัท แม็คกรุ๊ป จำกัด (มหาชน) คุณณรงค์  จงแจ่มฟ้า (คนที่ 6 จากด้านซ้าย)  ผู้อำนวยการเขตประเวศ และคุณขวัญเรียม  ค้าสุวรรณ หัวหน้ากลุ่มงานปักบ้านขวัญเรียม (คนที่ 4 จากด้านซ้าย)  ร่วมเป็นประธานเปิดงาน